รัฐบาลไทย-ข่าวทำเนียบรัฐบาล-การประชุมคณะทำงานด้านการท่องเที่ยวเอเปค ครั้งที่ 60 และ การประชุมรัฐมนตรีท่องเที่ยวเอเปค ครั้งที่ 11 ระหว่างวันที่ 15ถึง 19 สิงหาคม 2565 ณ กรุงเทพมหานคร
วันศุกร์ที่ 26 สิงหาคม 2565
การประชุมคณะทํางานด้านการท่องเที่ยวเอเปค ครั้งที่ 60 และ การประชุมรัฐมนตรีท่องเที่ยวเอเปค ครั้งที่ 11 ระหว่างวันที่ 15ถึง 19 สิงหาคม 2565 ณ กรุงเทพมหานคร
เขตเศรษฐกิจไทย โดยกระทรวงการท่องเที่ยวและกีฬา เปิดฉากการประชุมคณะทํางานด้านการท่องเที่ยวเอเปค ครั้งที่ 60 และการประชุมรัฐมนตรีท่องเที่ยวเอเปค ครั้งที่ 11 พร้อมผลักดันแนวคิด "Regenerative Tourism : การท่องเที่ยวฟื้นสร้างอย่างยั่งยืน"
วันที่1 (15ส.ค.2565)
เขตเศรษฐกิจไทย โดยกระทรวงการท่องเที่ยวและกีฬา เปิดฉากการประชุมคณะทํางานด้านการท่องเที่ยวเอเปค ครั้งที่60และการประชุมรัฐมนตรีท่องเที่ยวเอเปค ครั้งที่11พร้อมผลักดันแนวคิด"Regenerative Tourism :การท่องเที่ยวฟื้นสร้างอย่างยั่งยืน"สู่การพลิกฟื้นการท่องเที่ยวเพื่อความอยู่ดี กินดี ของประชาชน
เมื่อวันที่15สิงหาคม2565เขตเศรษฐกิจไทยได้จัดการประชุมปฏิบัติการ สําหรับคณะทํางานเอเปคด้านการท่องเที่ยว ครั้งที่60เพื่อนําเสนอ และสร้างความเข้าใจ ต่อแนวคิดที่จะเป็นผลลัพธ์ความสําเร็จด้านการท่องเที่ยวของไทย คือ การจัดทําข้อเสนอแนะเชิงนโยบายเพื่อฟื้นฟูการท่องเที่ยวในภูมิภาคเอเปคให้มีอนาคตที่ดีกว่าเดิม ที่เรียกว่า การท่องเที่ยวฟื้นสร้างอย่างยั่งยืน (APEC Policy Recommendations for Tourism of the Future: Regenerative Tourism)เพื่อสร้างการท่องเที่ยวที่นําไปสู่ความยั่งยืนและความเป็นอยู่ที่ดี ของทุกภาคส่วน โดยส่งเสริมการท่องเที่ยวที่คํานึงถึงสิ่งแวดล้อม ใช้ผลิตภัณฑ์ชุมชนเพื่อแสดงความสร้างสรรค์ ภูมิปัญญาท้องถิ่น เพื่อสะท้อนแนวคิดBCG (BioCircularGreen Economy)และกระจายรายได้การท่องเที่ยวให้แก่เศรษฐกิจระดับท้องถิ่น
การประชุมเชิงปฏิบัติการดังกล่าว ได้จัดขึ้น ณ'GalileOasis'ซึ่งเป็นคอมมูนิตี้ขนาดเล็กในถนนบรรทัดทอง ที่ได้รับการรีโนเวตตึกเก่าอายุร่วม40ปี ให้กลายเป็นร้านกาแฟ โรงละคร แกลเลอรี่ และโรงแรม เป็นพื้นที่ชุมชน ที่มีความสวยงาม ผ่อนคลาย และใกล้ชิดธรรมชาติมากขึ้น อีกทั้งยังเปิดกว้างสําหรับสําหรับศิลปะ ดนตรี และการละคร สถานที่แห่งนี้ เป็นแรงบันดาลใจให้ผู้เข้าร่วมการประชุมได้มาถอดประสบการณ์และร่วมแลกเปลี่ยนความเห็นเกี่ยวกับการพัฒนาการท่องเที่ยวเชิงสร้างสรรค์ ที่ไม่ได้เป็นเพียงแต่สถานที่ท่องเที่ยวทั่วไป แต่ยังเป็นสถานที่ที่พยายามเชื่อมโยงกับวิถีชีวิต ความคิด กิจกรรมสร้างสรรค์ และความผูกพันของคนในพื้นที่นําไปสู่ประเด็นหารือสําคัญอื่นๆ โดยในช่วงท้ายของการระดมสมอง คณะทํางานด้านการท่องเที่ยวเอเปคได้มีการทํากิจกรรมศิลปะสร้างสรรค์ เพื่อออกแบบและนําเสนอเกี่ยวกับความหมายของการท่องเที่ยวฟื้นสร้างอย่างยั่งยืน อันเป็นการตอกย้ําความชัดเจนของเอเปคในการฟื้นการท่องเที่ยวจากวิกฤตการณ์โควิด19ให้คืนกลับมาด้วยการท่องเที่ยวที่มุ่งเน้นการส่งมอบสิ่งที่ดีขึ้นกว่าเดิมในทุกมิติ ทั้งด้านสิ่งแวดล้อม สังคม วัฒนธรรม สร้างระบบเศรษฐกิจทางการท่องเที่ยวที่เน้นให้คนท้องถิ่นมีอาชีพและความเป็นอยู่ที่ดีขึ้น สอดคล้องเชื่อมโยงกับ หัวข้อหลักของการเป็นเจ้าภาพเอเปคปีนี้ของไทย คือ"Open. Connect. Balance."หรือ"เปิดกว้างสร้างสัมพันธ์ เชื่อมโยงกัน สู่สมดุล"
ผลจากการจัดการประชุมเชิงปฏิบัติการดังกล่าว จะนําไปสู่วาระการประชุมคณะทํางานเอเปคด้านการท่องเที่ยว อย่างเป็นทางการ ในวันที่16ถึง17ส.ค.2565ณ โรงแรมพูลแมน คิงพาวเวอร์ เพื่อเตรียมรายงานให้รัฐมนตรีท่องเที่ยวเอเปคให้การรับรองให้เป็น หนึ่งในเอกสารผลลัพธ์การประชุมรัฐมนตรีท่องเที่ยวเอเปค ครั้งที่ 11 และเพื่อเป็นแนวคิดและแนวทางในการฟื้นฟูภาคการท่องเที่ยวในภูมิภาค เอเปค หลังยุคโควิด19
วันที่ 2 (16 ส.ค. 2565)
การประชุมคณะทํางานด้านการท่องเที่ยวเอเปก ครั้งที่ 60 อย่างเป็นทางการได้เริ่มขึ้นแล้วในวันที่ 16 สิงหาคม 2565 ณ โรงแรมพูลแมน คิงรางน้ํา เขตเศรษฐกิจไทย โดยกระทรวงการท่องเที่ยวและกีฬา ได้จับมือเครือข่ายผู้ประกอบการชุมชน ร่วมนําเสนอเอกลักษณ์ วัฒนธรรม ผลิตภัณฑ์ และภูมิปัญญา เฉพาะพื้นที่ ในรูปแบบlive exhibition (นิทรรศการที่มีชีวิต) เพื่อตอกย้ําแนวคิด"Regenerative Tourism:การท่องเที่ยวฟื้นสร้างอย่างยั่งยืน"พร้อมส่งมอบประสบการณ์ที่ทรงคุณค่าและมีความหมายสู่สมาชิกเขตเศรษฐกิจเอเปค
นายโชติ ตราชู ปลัดกระทรวงการท่องเที่ยวและกีฬา ในฐานะเจ้าภาพ กล่าวต้อนรับคณะทํางานเอเปกด้านการท่องเที่ยว พร้อมทั้งนําเสนอแนวทางการพัฒนาการท่องเที่ยวของเอเปกภายหลังโควิดที่ต้องปรับกระบวนทัศน์ จากแนวคิดการท่องเที่ยวยั่งยืนแบบเดิมที่มุ่งเน้นการรักษาและดํารงอยู่ของทรัพยากรไปสู่แนวคิดใหม่ที่มุ่งเน้นให้การท่องเที่ยวส่งมอบประโยชน์ในทุกมิติ อันจะทําให้ภาคการท่องเที่ยวซึ่งมีส่วนสําคัญในระบบเศษฐกิจเอเปกมีส่วนในการสร้างความอยู่ดีกินดีของประชาชนอย่างเป็นรูปธรรม
การประชุมในวันนี้ ประกอบไปด้วยการพิจารณา หารือ ร่างรายงาน"COVID19and Cross Border Mobility in the APEC Region: Addressing Uncertainties at the Border"การแลกเปลี่ยนความเห็นเกี่ยวกับความท้าทายและโอกาสสําหรับแรงงานในภาคการท่องเที่ยวและงานบริการภายหลังยุคโควิด 19 นอกจากนี้ นายมงคล วิมลรัตน์ รองปลัดกระทรวงการท่องเที่ยวและกีฬา พร้อมคณะผู้แทนเขตเศรษฐกิจไทย ได้ร่วมนําเสนอกรณีตัวอย่างนโยบายและแนวทางมาตรการในการช่วยเหลือ เยียวยา และส่งเสริมแรงงานภาคการท่องเที่ยวภายหลังโควิด พร้อมกันนี้ ในช่วยบ่าย ได้มีการหารือในประเด็นด้านการเปลี่ยนแปลงด้านดิจิทัล การพัฒนาทรัพยากรมนุษย์ การอํานวยความสะดวกด้านการท่องเที่ยวและการพัฒนาขีดความสามาถทางการแข่งขัน ตลอดจนการรายงานความคืบหน้าการดําเนินการภายใต้แผนกลยุทธ์เอเปกด้านการท่องเที่ยว ค.ศ 2020 ถึง 2024 ซึ่งองค์การพัฒนาพื้นที่พิเศษเพื่อการท่องเที่ยวอย่างยั่งยืน (อพท) ได้นําเสนอผลความคืบหน้าในการดําเนินโครงการกรณีตัวอย่างความสําเร็จในการนําเครื่องมือกลยุทธ์ในการบริหารจัดการผู้เยี่ยมเยือนของUNESCOมาใช้อย่างเป็นรูปธรรมในแหล่งท่องเที่ยวนําร่องให้เกิดประโยชน์อย่างยั่งยืน
วันที่ 3 (17 ส.ค. 2565)
การประชุมคณะทํางานเอเปคด้านการท่องเที่ยว วันที่ 2 เริ่มต้นด้วยการอภิปรายให้หัวข้อ"การท่องเที่ยวเชิงอาหารเครื่องมือเพื่อการปลี่ยนแปลงไปสู่สิ่งที่ดีกว่าเดิม (Gastronomy as an Engine of Positive Change)"โดยมี ดร. จุฑามาศ วิศาลสิงห์ ประธานเครือข่ายGastronomyประเทศไทย และนายอรุท นวราช ประธานสมาคมผู้บริโภคอินทรีย์ไทย (TOCA)และผู้แทนเขตเศรษฐกิจฟิลิปปินส์ ร่วมแลกเปลี่ยน แบ่งปันประสบการณ์ โดยในเวทีนี้ ได้มีการเสนอให้มีการสร้างเครือข่ายการพัฒนาการท่องเที่ยวเชิงอาหารGastronomy Tourismในเอเปค เพื่อประโยชน์ในการขับเคลื่อน แลกเปลี่ยน เชื่อมโยงห่วงโซ่อุปทานที่เกี่ยวข้องร่วมกันต่อไป
ในช่วงบ่าย คณะทํางานเอเปคด้านการท่องเที่ยวได้ร่วมกันหารือร่างเอกสารผลลัพธ์การประชุมรัฐมนตรีท่องเที่ยวเอเปค ครั้งที่ 11 ซึ่งจะประกอบด้วย ร่างข้อเสนอแนะเชิงนโยบายเพื่อฟื้นฟูการท่องเที่ยวในภูมิภาคเอเปคฯ อย่างไม่เป็นทางการ. ร่างคู่มือเอเปคสําหรับผู้มีส่วนได้ส่วนเสียด้านการท่องเที่ยวฯ และ ร่างแถลงการณ์ร่วม (Joint Statement)สําหรับการประชุมรัฐมนตรีท่องเที่ยวเอเปค ครั้งที่ 11 เพื่อเสนอให้รัฐมนตรีท่องเที่ยวเอเปค ให้การรับรองในการประชุมรัฐมนตรีท่องเที่ยวเอเปค ครั้งที่ 11 ในวันที่ 19 ส.ค. 2565 ต่อไป
สําหรับการจัดการประขุมในวันนี้ กระทรวงการท่องเที่ยวและกีฬาได้ร่วมมือกับผู้ประกอบการสินค้าภาคการเกษตร ร่วมจัดนิทรรศการมีชีวิต (live exhibition)ภายใต้หัวข้อ"มหัศจรรย์มะพร้าว" (Miracle of Coconuts)เพื่อนําเสนอวิถีชีวิตและความคิดสร้างสรรค์ในการนําวัตถุดิบพื้นถิ่นอย่าง มะพร้าว มาประกอบอาหาร สร้างมูลค่าเพิ่มให้แก่สินค้าท่องเที่ยว เช่น กาแฟสดน้ํากะทิ ขนมหวาน และ ผ้ามัดย้อมจากสีกากมะพร้าว ดึงดูดความสนใจจากผู้ร่วมประชุมเป็นอย่างมาก
วันที่ 4 (18 ส.ค. 2565)
กระทรวงการท่องเที่ยวและกีฬาส่งท้ายการประชุมคณะทํางานด้านการท่องเที่ยวเอเปค ครั้งที่ 60 จับมือชุมชนท่องเที่ยว ตลาดน้อย และสวนสามพราน ต้อนรับคณะเดินทาง ดึงจุดเด่นด้านการท่องเที่ยวเชิงวัฒนธรรมสร้างสรรค์และการท่องเที่ยวยั่งยืนสร้างความประทับใจแก่คณะทํางาน
วันที่ 18 สิงหาคม 65 กระทรวงการท่องเที่ยวและกีฬานําคณะผู้เข้าร่วมการประชุมคณะทํางานด้านการท่องเที่ยวเอเปค ครั้งที่ 60 ที่ได้มาร่วมการประชุม ณ กรุงเทพมหานคร ตั้งแต่วันที่ 15ถึง17 สิงหาคม 2565 เยี่ยมชมแหล่งท่องเที่ยวน่าสนใจในประเทศไทย โดยคัดเลือกสองเส้นทางท่องเที่ยวชุมชน 2 เส้นทาง ร่วมมอบประสบการณ์อันทรงคุณค่าแก่ผู้มาเยือน
เส้นทางแรก เป็นเส้นทางท่องเที่ยวในเขตกรุงเทพมหานคร ประกอบด้วยการเยี่ยมชมชุมชนพหุวัฒนธรรมตลาดน้อยที่ตั้งอยู่ริมไชน่าทาวน์ของกรุงเทพฯ และริมฝั่งตะวันออกของแม่น้ําเจ้าพระยา เป็นที่ตั้งถิ่นฐาน ของผู้อพยพชาวจีนในยุคแรก ที่ได้รับการพัฒนาจากแหล่งทรุดโทรมถูกทิ้งร้าง กลายเป็นพื้นที่ทันสมัยสําหรับชาวเมืองและนักท่องเที่ยวที่นิยมการลิ้มรสกาแฟและอาหาร ตลอดจนศิลปะร่วมสมัยอย่างกราฟฟิตี้และสตรีทอาร์ต พร้อมเยี่ยมชมจุดเช็คอินริมฟังแม่น้ําเจ้าพระยา ก่อนที่จะพักรับประทานอาหารในรูปแบบThai Bus Food Tourชิมอาหารพร้อมชมเมืองรอบเกาะรัตนโกสินทร์อย่างอิ่มเอมใจ ในช่วงบ่ายคณะทํางานได้ร่วมชื่นชมสถาปัตยกรรมอันงดงามของวัดโพธิ์ สักการะสิ่งศักดิ์คู่บ้านคู่เมือง และทดลองนวดแผนไทย
เส้นทางที่สอง เป็นการเยี่ยมชมแหล่งท่องเที่ยวเชิงนิเวศน์ ปฐม ออแกนิกฟาร์ม ซึ่งเป็นส่วนหนึ่งในโครงการสามพรานโมเดล ซึ่งเป็นโมเดลธุรกิจเกื้อกูลสังคมเพื่อส่งเสริมเกษตรกรออร์แกนิกในเขตสามพราน จ.นครปฐม พร้อมทํากิจกรรมเรียนรู้การทําการเกษตรแบบออแกนิดและทําอาหารซึ่งเป็นการท่องเที่ยวที่ชูจุดขายด้านการนําทรัพยากรธรรมชาติมาต่อยอดบนพื้นฐานของการคํานึงถึงความยั่งยืนด้านสิ่งแวดล้อม นอกจากนี้ คณะผู้เยี่ยมชมยังได้ไปเยี่ยมชนอุทยานธรรมชาติวิทยาสิรีรุกขชาติ เป็นสวนสาธารณะและแหล่งท่องเที่ยวเชิงอนุรักษ์ทางด้านพฤกษศาสตร์และสมุนไพร ตั้งอยู่ในพื้นที่มหาวิทยาลัยมหิดล ตําบลศาลายา อําเภอพุทธมณฑล จังหวัดนครปฐม อีกด้วย
กิจกรรมการเยี่ยมชมแหล่งท่องเที่ยวที่ประเทศไทย โดยกระทรวงการท่องเที่ยวและกีฬา จัดเตรียมเส้นทางสําหรับคณะทํางานเอเปก ครั้งที่ 60 ในวันนี้ เป็นการจัดเส้นทางการท่องเที่ยวภายใต้แนวคิดการท่องเที่ยวฟื้นสร้างอย่างยั่งยืน ในรูปแบบการท่องเที่ยวคาร์บอนต่ํา (Low Carbon Destination)ซึ่งเป็นThemeในการจัดการประชุมครั้งนี้อีกด้วย ในโอกาสนี้ประเทศไทยนําเสนอผลิตภัณฑ์ด้านการท่องเที่ยวที่เกิดจากการต่อยอด สร้างมูลค่าเพิ่มจากทรัพยากรธรรมชาติและวัฒนธรรม โดยความร่วมมือของชุมชนทั้งสองเส้นทางซึ่งสร้างความประทับใจและเป็นการตอกย้ําถึงการท่องเที่ยวที่มีคุณค่าและคํานึงถึงการความยั่งยืนของไทย
วันที่ 5 (19 ส.ค. 2565) ประชุมรัฐมนตรีท่องเที่ยวเอเปค ครั้งที่ 11
วันที่ 19 สิงหาคม 2565 นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา ได้ให้การต้องรับDr. Rebecca Sta Mariaกรรมการบริหารสํานักงานเลขาธิการเอเปค และรัฐมนตรีท่องเที่ยวเอเปกเพื่อร่วมประชุม รัฐมนตรีท่องเที่ยวเอเปค ครั้งที่ 11 ณ โรงแรงพูลแมน คิงพาวเวอร์
การประชุมรัฐมนตรีท่องเที่ยว ได้มีการรายงานผลการดาเนินงานภายใต้แผนยุทธศาสตร์ท่องเที่ยวเอเปค พ.ศ. 2563 ถึง 2567 การหารือแนวทางความร่วมมือของเอเปคเพื่อเร่งฟื้นฟูการท่องเที่ยว ในช่วงหลังโควิด 19 และบทบาทของภาคการท่องเที่ยวต่อการส่งเสริมความเป็นอยู่ที่ดีของประชาชนในภูมิภาค โดยมุ่งเน้นและให้ความสําคัญกับการเร่งการฟื้นฟู การเดินทางท่องเที่ยว ในช่วงหลังการแพร่ระบาดของโควิด 19 และได้แลกเปลี่ยนประสบการณ์ในการส่งเสริมการฟื้นฟูการท่องเที่ยวในแต่ละเขตเศรษฐกิจ รวมถึงหารือถึงวิธีการรักษาสถานะของการท่องเที่ยวในฐานะภาคส่วนที่สร้างประโยชน์และความอยู่ดีกินดีให้แก่ประชาชนในภูมิภาคเอเปค
ตลอดระยะเวลาการประชุม ทุกเขตเศรษฐกิจได้ร่วมกันเจรจาร่างถ้อยแถลงจนสุดความสามารถ และสามารถบรรลุฉันทามติได้ในทุกย่อหน้า ยกเว้นเพียงย่อหน้าเดียวที่เขตเศรษฐกิจต่างๆ ไม่สามารถหาฉันทามติกันได้ จึงได้ผลลัพธ์ในรูปถ้อยแถลงประธาน(Chair Statement)
อย่างไรก็ตาม การประชุมครั้งนี้ เราสามารถรับรองเอกสาร 2 ฉบับ ได้แก่
(1) ข้อเสนอแนะเชิงนโยบายเพื่อฟื้นฟูการท่องเที่ยวในภูมิภาคเอเปคให้มีอนาคตที่ดีกว่าเดิม : การท่องเที่ยวฟื้นสร้างอย่างยั่งยืน และ (2) คู่มือเอเปคสาหรับผู้มีส่วนได้ส่วนเสียด้านการท่องเที่ยว ฉบับปรับปรุง ซึ่งเอกสารทั้งสองฉบับนี้เป็นผลลัพธ์ที่เป็นรูปธรรม ความสําเร็จเหล่านี้ล้วนเป็นก้าวสําคัญของเอเปคในการก้าวไปสู่การบรรลุวิสัยทัศน์ปุตราจายา ค.ศ. 2040 และเพื่อให้ชาติสมาชิกทํางานต่อไปข้างหน้า
ในการประชุมครั้งนี้ กระทรวงการท่องเที่ยวและกีฬาได้ร่วมมือกับผู้ประกอบการชุมชนจัดLive Exhibitionภายใต้แนวคิด"ดอกบัว"เป็นสัญลักษณ์ของความอุดมสมบูรณ์สื่อถึงการฟื้นสร้างการท่องเที่ยวอย่างยั่งยืน โดยมีการนํา"บัวหลวง"ราชินีไม้น้ําที่อยู่คู่กับเมืองไทยมาอย่างยาวนาน มีความสําคัญทั้งในด้านวัฒนธรรม ประเพณี และศาสนา แสดงให้เห็นถึงปรัชญาในการดําเนินชีวิตอย่างลึกซึ้ง นอกจากนี้ยังมีคุณค่าทางสารอาหาร สารพัดประโยชน์กินได้ทั้งต้นตั้งแต่รากไปจนถึงเม็ด ซึ่งถูกนําเสนอผ่านอาหารและเครื่องดื่มโดยเพิ่มมูลค่าต่อสินค้าผ่านความคิดสรรค์และภูมิปัญญา ประกอบด้วย เมี่ยงดอกบัว ชาเกสรดอกบัว น้ํารากบัว ตุ๊กตาดอกบัว และ ผ้าพิมพ์จากดอกบัว
วันที่ 5 (19 ส.ค. 2565) กาล่าดินเนอร์
กระทรวงการท่องเที่ยวและกีฬาจัดกิจกรรมส่งท้ายการประชุมการประชุมคณะทํางานด้านการท่องเที่ยวเอเปค ครั้งที่ 60 และการประชุมรัฐมนตรีท่องเที่ยวเอเปค ครั้งที่ 11 ด้วยงานเลี้ยงรับรองผู้นําระดับสูงพร้อมนําเสนอภาพลักษณ์การท่องเที่ยวไทยภายหลังยุคโควิด 19 ภายใต้แนวคิด"การท่องเที่ยวฟื้นสร้างอย่างยั่งยืน (Regenerative Tourism)"ตอกย้ําเป้าหมายการมุ่งสู่การท่องเที่ยวที่เน้นคุณค่า กระจายผลประโยชน์ และยกระดับความอยู่ดีกินดีของประชาชนในท้องถิ่น ณ บ้านปาร์คนายเลิศ กรุงเทพมหานคร
กระทรวงการท่องเที่ยวและกีฬาจับมือกับผู้ประกอบการท่องเที่ยวภาคเอกชน ร่วมกันรังสรรค์งานเลี้ยงรับรองที่ตอกย้ําความแข็งแกร่งในภาคการท่องเที่ยวไทย นําเสนอคุณค่าแห่งไทย ผ่านสัมผัสทั้ง 5 (5SENSES PERFORMANCE)
PHOTO BACKDROPนําใบไม้จากสวนดอกไม้ของชุมชนไทยมาสร้างคุณค่าให้เพิ่มขึ้น ต่อยอดรายได้ให้กับชุมชน
รูป ความงดงามของวิถีไทยผ่านบรรยากาศของบ้านไทยโบราณ และงานฝีมือที่แม้เป็นเศษของดอกไม้ก็ยังสามารถนํามาสร้างคุณค่าได้ พัฒนาสู่การเพิ่มรายได้ของชุมชนผู้ค้าดอกไม้ในที่สุด
รส ลิ้มรสคุณค่าของเครื่องดื่มและขนมไทย ที่ใช้วัตถุดิบจากชุมชนรวมเข้ากับงานฝีมือของคนไทยที่สืบต่อกันมาอย่างยาวนาน สร้างเป็นSoft Powerที่มีคุณค่าที่ยั่งยืนระดับโลกฃ
กลิ่น สัมผัสกลิ่นในแบบฉบับของไทยที่เป็นหนึ่งเดียวของโลก การพัฒนาองค์ความรู้ชุมชนสู่คุณค่าในเวทีโลก ประกอบด้วยกลิ่นมะม่วง ชามะตูม และสายไหม
เสียง รื่นรมย์กับเสียงดนตรีไทยที่ผสมผสานกับเครื่องดนตรีสากลบรรเลงในบทเพลงไทยและสากลได้อย่างลงตัว คุณค่าของดนตรีไทยที่พัฒนาเคียงข้างยุคสมัยของสากลโลก สร้างให้ดนตรีไทยไม่หายไปในกระแสโลก
สัมผัส สัมผัสความเป็นมิตร ความโอบอ้อมอารีของคนไทย ผ่านการแสดงหุ่นกระบอก คุณค่างานแสดงของไทยในระดับสากล คุณค่าความเป็นไทย ที่ไม่เหมือนใครบนโลก
นอกจากนี้ภายในงานเลี้ยง ได้ร่วมมือกับเกษตรกรผู้ปลูกดอกไม้สดจากสวนดอกไม้ชุมชนราชบุรี สวนไม้ใบชุมชนปทุมธานี และฟาร์มกล้วยไม้และดอกไม้บุญตาจังหวัดนนทบุรี และจังหวัดสมุทรสาคร สร้างคุณค่าของดอกไม้ให้ย้อนกลับไปสร้างคุณภาพชีวิตที่ดีให้กับชุมชน
ในช่วงรับประทางอาหารค่ํา กระทรวงการท่องเที่ยวและกีฬา ได้ใช้โอกาสนี้ ส่งมอบประสบการณ์ที่มีความหมายและทรงคุณค่าผ่านอาหาร การแสดง และดนตรี เพื่อให้ผู้นําเขตเศรษฐกิจได้รู้จัก"ไทย"ในชั่วข้ามคืน
ภาคกลาง เช่น การแสดงศิลปะมวยไทย การฉายภาพบรรยากาศชายคลองของเมืองไทย พร้อมบทเพลงโดยวงประสานเสียง สวนพลู คอรัส ในช่วงเรียกน้ําย่อย
ภาคใต้ นําเสนอแหล่งอารยธรรม และความงามของขุนเขาและท้องทะเล"ภาคใต้"รับประทานอาหารจานหลักเป็นปลาจากทะเลไทย ท่ามกลางบรรยากาศของท้องทะเลภาคใต้พร้อมดนตรีสดฟังสบาย โดยNuttyณัชยา และวงMelodic CornerจากเวทีInternational Jazzand Blue Festival2022 แสดงศักยภาพการดนตรีไทยในระดับสากล
ภาคอีสาน นําเสนอจุดแข็งความเป็นแหล่งงานฝีมือ ภูมิปัญญาไทยที่ดังไกลไปทั่วโลกด้วยE Sarn Spirit Fashion Showการแสดงที่นําเสนอถึงวิถีชีวิตไทย ภูมิปัญญาไทย ผ่านการสร้างคุณค่าจากผ้าไทย งานฝีมือชุมชนชาวอีสานที่หลอมรวมการดีไซน์ที่ร่วมสมัย ให้ผ้าไทยมีชีวิตในระดับโลก สร้างมูลค่าให้ผ้าทอไทย ต่อลมหายใจให้ชุมชนทอผ้าอย่างยั่งยืน
ภาคเหนือ นําเสนอความภาคภูมิใจแห่งวัฒนธรรมล้านนาส่งท้ายงานเลี้ยงรับรอง ด้วยการแสดงศิลปวัฒนธรรมล้านนาชุด"ล้านนามหรสพ"ที่รวมการแสดงศิลปวัฒนธรรมภาคเหนือไว้ด้วยกัน ที่มาพร้อมเสริฟของหวานประจําเมืองเหนือ
ในงานนี้ นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและคณะผู้บริหารกระทรวงได้ร่วมกับต้อนรับผู้นําเขตเศรษฐกิจเอเปก โดยในการเปิดงานนั้น นายพิพัฒน์ รัชกิจประการได้กล่าวว่า"ในปี 2565 ถึง 2566 ประเทศไทยกําหนดให้เป็นปีVisit Thailand Yearโดยเราตั้งใจที่จะ พลิกฟื้น ภาคการท่องเที่ยวไทยทั้งระบบอย่างสมดุลในทุกมิติเพื่อสร้างประสบการณ์การเดินทางที่มีความหมายและทรงคุณค่าให้กับนักท่องเที่ยว (Meaningful Travel)"